Serra d'Aiello

Ang Serra d'Aiello (Arbëreshë Albanes: Serrë) ay isang bayan at komuna sa lalawigan ng Cosenza sa rehiyon ng Calabria sa katimugang Italya.

Kasaysayan 
Sa simula ng ikalabinsiyam na siglo, mayroon itong populasyon na halos 900 mga naninirahan, kalakhan ay nakatuon sa agrikultura at pag-aanak ng mga bulateng seda, na may mahusay na produksiyon ng alak, langis ng oliba, at prutas.

Ang Serra d'Aiello ay, hanggang sa mga 1870, ay isang bayan kung saan ginamit ang wikang Arbëreshë, ang sinaunang wikang Italoalbanes na ginagamit pa rin ngayon sa iba pang mga pamayanang Albanes sa Italya. Ang ritung Bisantino ay ganap ding nawala, kasabay sa mga nayon ng Santa Caterina Albanese, San Martino di Finita, Cerzeto, Rota Greca, at Spezzano Albanese, na pinalitan ng Latin. Ang pinanggalingang Albanes ay nananatili sa mga gamit, kaugalian, at maraming mga salita ng diyalekto.

Mga sanggunian